ᱵᱷᱟᱵᱽᱱᱟ ᱯᱟᱱᱤ

ᱵᱷᱟᱵᱽᱱᱟ ᱯᱟᱱᱤ (ᱡᱟᱱᱟᱢ ᱖ ᱡᱩᱞᱟᱭ ᱑᱙᱘᱕) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ, ᱢᱚᱰᱮᱞ ᱟᱨ ᱮᱱᱮᱡᱤᱭᱟᱹ ᱠᱟᱱᱟᱭ᱾ ᱩᱱᱤ ᱠᱞᱟᱥᱤᱠᱟᱞ ᱮᱱᱮᱡ ᱨᱩᱯ ᱨᱮ ᱴᱨᱮᱱᱰ ᱢᱮᱱᱟᱭᱟ – ᱳᱰᱤᱥᱤ ᱟᱨ ᱠᱟᱛᱷᱟᱠ, ᱚᱱᱟ ᱥᱟᱶᱛᱮ ᱵᱟᱞᱮᱴ ᱟᱨ ᱠᱚᱱᱴᱮᱢᱯᱳᱨᱟᱨᱤ ᱢᱳᱰᱟᱨᱱ ᱮᱱᱮᱡ ᱨᱮᱦᱚᱸ᱾ ᱩᱱᱤ ᱒᱐᱐᱑ ᱨᱮ ᱛᱮᱨᱮ ᱞᱤᱭᱮ ᱥᱟᱶ ᱯᱷᱤᱞᱢ ᱨᱮ ᱮᱛᱚᱦᱚᱵ ᱞᱮᱫᱟ᱾

ᱠᱮᱨᱤᱭᱚᱨ
ᱵᱷᱟᱵᱽᱱᱟ ᱯᱟᱱᱤ ᱫᱚ ᱖ ᱡᱩᱞᱟᱭ ᱑᱙᱘᱕ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱵᱷᱟᱨᱚᱛ ᱨᱮᱱᱟᱜ ᱢᱩᱢᱵᱟᱭ ᱨᱮ ᱦᱟᱨᱟ ᱵᱩᱨᱩ ᱞᱮᱱᱟᱭ᱾ ᱩᱱᱤ ᱫᱚ ᱮᱰ ᱯᱷᱤᱞᱢᱢᱮᱠᱟᱨ ᱩᱫᱚᱭ ᱥᱟᱝᱠᱟᱨ ᱯᱟᱱᱤ ᱨᱤᱱᱤᱡ ᱠᱩᱲᱤ ᱠᱟᱱᱟᱭ᱾ ᱩᱱᱤ ᱴᱷᱮᱱ ᱢᱤᱫ ᱠᱟᱹᱴᱤᱡ ᱵᱚᱭᱦᱟ ᱫᱮᱵᱽᱱᱟ ᱯᱟᱱᱤ ᱦᱚᱸ ᱢᱮᱱᱟᱭᱟ ᱡᱟᱦᱟᱸᱭ ᱫᱚ ᱢᱤᱫ ᱯᱷᱮᱥᱟᱱ ᱰᱤᱡᱟᱭᱱᱟᱨ ᱟᱨ ᱮᱠᱴᱨᱮᱥ ᱠᱟᱱᱟᱭ᱾ ᱩᱱᱤ ᱢᱤᱴᱷᱤᱵᱟᱭᱤ ᱠᱚᱞᱮᱡᱽ, ᱢᱩᱢᱵᱟᱭ ᱠᱷᱚᱱ ᱥᱟᱭᱠᱳᱞᱳᱡᱤ ᱟᱨ ᱯᱷᱤᱞᱳᱥᱳᱯᱷᱤ ᱨᱮ ᱵᱤᱮ ᱮ ᱠᱮᱫᱟ᱾

ᱩᱱᱤ ᱠᱮᱞᱩᱪᱚᱨᱚᱱ ᱢᱳᱦᱟᱯᱟᱛᱨᱟ ᱟᱨ ᱵᱤᱨᱡᱩ ᱢᱟᱦᱟᱨᱟᱡᱽ ᱦᱚᱛᱮᱛᱮ ᱳᱰᱤᱥᱤ ᱟᱨ ᱠᱟᱛᱷᱟᱠ ᱨᱮ ᱴᱨᱮᱱᱰ ᱢᱮᱱᱟᱭᱟ᱾ ᱩᱱᱤ ᱴᱮᱨᱮᱱᱥ ᱞᱩᱭᱤᱥ ᱠᱚᱱᱴᱮᱢᱯᱳᱨᱟᱨᱤ ᱮᱱᱮᱡ ᱠᱚᱢᱯᱟᱱᱤ ᱨᱮ ᱠᱚᱱᱴᱮᱢᱯᱳᱨᱟᱨᱤ ᱮᱱᱮᱡ ᱮ ᱪᱮᱫ ᱟᱠᱟᱫᱟ ᱟᱨ ᱡᱮᱡᱽ ᱟᱨ ᱵᱟᱞᱮᱴ ᱨᱮ ᱦᱚᱸ ᱴᱨᱮᱱᱰ ᱢᱮᱱᱟᱭᱟ᱾

ᱩᱱᱤ ᱟᱡᱟᱜ ᱠᱮᱨᱤᱭᱚᱨ ᱟᱡᱟᱜ ᱯᱩᱭᱞᱩ ᱵᱳᱞᱤᱣᱩᱰ ᱯᱷᱤᱞᱢ ᱛᱮᱨᱮ ᱞᱤᱭᱮ ᱥᱟᱶ ᱑᱖ ᱥᱮᱨᱢᱟ ᱩᱢᱮᱨ ᱨᱮ ᱮᱛᱚᱦᱚᱵ ᱞᱮᱫᱟ᱾ ᱚᱱᱟ ᱛᱟᱭᱚᱢ ᱩᱱᱤ ᱟᱹᱰᱤ ᱜᱟᱱ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ ᱡᱟᱦᱟᱸ ᱫᱚ ᱯᱩᱨᱤ ᱡᱟᱜᱟᱱᱱᱟᱛᱷ ᱦᱚᱛᱮᱛᱮ ᱰᱟᱭᱨᱮᱠᱴ ᱠᱟᱱᱱᱟᱰᱟ ᱯᱷᱤᱞᱢ ᱭᱩᱵᱷᱟᱨᱟᱡᱟ (᱒᱐᱐᱑), ᱟᱨ. ᱥᱨᱤᱱᱤᱵᱟᱥ ᱦᱚᱛᱮᱛᱮ ᱰᱟᱭᱨᱮᱠᱴ ᱛᱮᱞᱩᱜᱩ ᱯᱷᱤᱞᱢ ᱱᱤᱱᱩ ᱪᱩᱰᱟᱠᱟ ᱱᱮᱱᱩᱱᱰᱟᱞᱮᱱᱩ ( ᱒᱐᱐᱒ ) ᱟᱨ ᱯᱨᱤᱭᱟᱫᱟᱨᱥᱟᱱᱟᱜ ᱢᱟᱞᱟᱭᱟᱞᱟᱢ ᱠᱚᱢᱮᱰᱤ ᱯᱷᱤᱞᱢ ᱵᱷᱮᱴᱴᱟᱢ ᱥᱮᱞᱮᱫ ᱢᱮᱱᱟᱜᱼᱟ᱾ ᱩᱱᱤ ᱵᱷᱮᱴᱴᱟᱢ ᱨᱮ ᱵᱷᱤᱱᱟ ᱪᱤᱛᱟᱹᱨᱚᱱ ᱞᱟᱹᱜᱤᱫ ᱢᱟᱞᱟᱭᱟᱞᱤ ᱧᱮᱞᱚᱜᱤᱭᱟᱹ ᱦᱚᱛᱮᱛᱮ ᱱᱟᱯᱟᱭ ᱟᱛᱟᱝ ᱠᱮᱫᱮᱭᱟ ᱟᱨ ᱚᱱᱟ ᱯᱷᱤᱞᱢ ᱴᱤᱵᱷᱤ ᱨᱤᱞᱤᱡ ᱛᱟᱭᱚᱢ ᱢᱤᱫ ᱠᱟᱞᱴ ᱥᱴᱮᱴᱟᱥ ᱮ ᱧᱟᱢ ᱠᱮᱫᱟ᱾ ᱩᱱᱤ ᱱᱚᱣᱟ ᱦᱚᱸᱭ ᱥᱚᱫᱚᱨ ᱟᱠᱟᱫᱟ ᱡᱮ ᱩᱱᱤ ᱟᱨᱦᱚᱸ ᱨᱳᱢᱟᱱᱴᱤᱠ ᱠᱚᱢᱮᱰᱤ ᱯᱷᱤᱞᱢ ᱮ ᱠᱟᱹᱢᱤ ᱥᱟᱱᱟ ᱮᱫᱟ᱾

ᱩᱱᱤ ᱥᱟᱦᱟᱨᱟ ᱤᱱᱰᱤᱭᱟ ᱭᱟᱜ ᱩᱭᱦᱟᱹᱨ ᱵᱮᱱᱟᱣ ᱵᱷᱟᱨᱛᱤ ᱨᱮ ᱟᱹᱰᱤ ᱥᱮᱨᱢᱟ ᱠᱷᱚᱱ ᱞᱤᱰ ᱮᱱᱮᱡᱤᱭᱟᱹ ᱞᱮᱠᱟᱛᱮ ᱯᱟᱨᱯᱷᱚᱢ ᱟᱠᱟᱫᱟ᱾ ᱩᱱᱤ ᱥᱳ ᱢᱮᱱᱤ ᱥᱳᱠᱥ ᱞᱟᱹᱜᱤᱫ ᱵᱮᱥᱴ ᱥᱚᱯᱳᱨᱴᱤᱝ ᱮᱠᱴᱨᱮᱥ ᱞᱟᱹᱜᱤᱫ ᱢᱟᱦᱤᱱᱫᱽᱨᱟ ᱮᱠᱥᱮᱞᱮᱱᱥ ᱤᱱ ᱛᱷᱤᱭᱮᱴᱚᱨ ᱟᱣᱟᱨᱰ ᱮ ᱡᱤᱛᱠᱟᱹᱨ ᱟᱠᱟᱫᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Yahoo Movies India Interview